b"\n_START_ARTICLE_\nTerm\xc3\xb2metre de mercuri\n_START_PARAGRAPH_\nEl term\xc3\xb2metre de mercuri \xc3\xa9s un instrument de mesura inventat pel f\xc3\xadsic Daniel Gabriel Fahrenheit l'any 1714. Consisteix en un bulb que cont\xc3\xa9 mercuri connectat a un tub de vidre de petit di\xc3\xa0metre; el volum de mercuri en el tub \xc3\xa9s molt menor que el volum en el bulb. El volum del mercuri canvia lleugerament segons la temperatura a causa de la dilataci\xc3\xb3; aquest petit canvi fa que la columna de mercuri en el tub pugi o baixi. L'espai que no ocupa el mercuri pot ser emplenat amb nitrogen o b\xc3\xa9 pot estar a una pressi\xc3\xb3 inferior que l'atmosf\xc3\xa8rica (un buit parcial)._NEWLINE_El 19 de mar\xc3\xa7 de 1743, Jean-Pierre Christin va presentar el primer term\xc3\xb2metre de mercuri que utilitzava els par\xc3\xa0metres de zero graus com a punt de fusi\xc3\xb3 de l'aigua i cent com a punt d'ebullici\xc3\xb3.._NEWLINE_En 2007, una directiva europea va prohibir el seu \xc3\xbas."